CELEX: 62011CN0141
Language: mt
Date: 2011-03-21 00:00:00
Title: Kawża C-141/11: Talba għal deċiżjoni preliminari mressqa mis-Södertörns Tingsrätt (l-Isvezja) fil- 21 ta’ Marzu 2011 — Karl Torsten Hörnfeldt vs Posten Meddelande AB

21.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/16
            
         Talba għal deċiżjoni preliminari mressqa mis-Södertörns Tingsrätt (l-Isvezja) fil-21 ta’ Marzu 2011 — Karl Torsten Hörnfeldt vs Posten Meddelande AB
   (Kawża C-141/11)
   2011/C 152/29
   Lingwa tal-kawża: l-Isvediż
   
      Qorti tar-rinviju
   
   Södertörns Tingsrätt (l-Isvezja)
   
      Partijiet fil-kawża prinċipali
   
   
      Rikorrent: Karl Torsten Hörnfeldt
   
      Konvenuta: Posten Meddelande AB
   
      Domandi preliminari
   
   Is-Södertörns tingsrätt titlob lill-Qorti tal-Ġustizzja tal-Unjoni Ewropea tirrispondi d-domandi preliminari li ġejjin fuq l-interpretazzjoni tal-prinċipju ġenerali dwar il-projbizzjoni ta’ kull diskriminazzjoni minħabba l-età u tal-Artikolu 6 tad-Direttiva tal-Kunsill 2000/78/KE, tas-27 ta’ Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol (1).
   
               (1)
            
            
               Leġiżlazzjoni nazzjonali li, bħar-regola magħrufa bħala r-regola tas-67 sena, twassal għal differenza fit-trattament ibbażata fuq l-età tista’ tiġi ġġustifikata meta l-objettivi jew l-għanijiet tagħha ma jirriżultaw la mil-kuntest tal-adozzjoni tagħha u lanqas minn xi fattur ieħor?
            
         
               (2)
            
            
               Leġiżlazzjoni nazzjonali dwar l-età tal-irtirar li, bħar-regola magħrufa bħala r-regola tas-67 sena, tapplika għal kulħadd u li, b’mod partikolari, b’ebda mod ma tieħu inkunsiderazzjoni l-livell tal-pensjoni ta’ rtirar li ser tirċievi l-persuna kkonċernata, tmur lil hinn minn dak li huwa utli u xieraq sabiex jintlaħqu l-objettiv u l-għan imfittxa?
            
         
      (1)  ĠU Edizzjoni Speċjali bil-Malti, Kapitolu 5, Vol. 4, p. 79.